OMS vrea să afle originea coronavirusului și trimite o echipă specială în China.
OMS va trimite o echipă în China pentru a stabili originea epidemiei de coronavirus. Tedros Ghebreyesus: "Vom trimite o echipă săptămâna viitoare în China pentru a ne pregăti în acest sens şi sperăm să aflăm cum a început epidemia şi ce putem face în viitor pentru a ne pregăti". Până în prezent, la nivel mondial sunt 10,1 milioane de cazuri de Covid-19 şi 502.802 decese.
Organizaţia Mondială a Sănătăţii (OMS) se pregăteşte să trimită o echipă în China pentru a stabili originea epidemiei de coronavirus, anunţă directorul general al instituţiei, Tedros Adhanom Ghebreyesus, citat de cotidianul francez Le Figaro."Vom putea combate mai bine virusul când vom şti totul despre virus, inclusiv cum a apărut. Vom trimite o echipă săptămâna viitoare în China pentru a ne pregăti în acest sens şi sperăm să aflăm cum a început epidemia şi ce putem face în viitor pentru a ne pregăti", a afirmat Tedros Adhanom Ghebreyesus.Epidemia de coronavirus a izbucnit în oraşul chinez Wuhan.Până în prezent, la nivel mondial sunt 10,1 milioane de cazuri de Covid-19 şi 502.802 decese, potrivit datelor centralizate de Universitatea Johns Hopkins (SUA).